A PANCSOVAI NAGYRÉT MADÁRVILÁGA 65 



metrak cippegnek s Botaurusok ümmögnek. A magasabb, szárazabb 

 részeken igen sok Crex szól; Coturnix is gyakran pitypalatyol. 



5-kén a Lokvaniczába megyünk, 4 — 6 Phalacrocorax pygmaeus és a 

 rendes Anas fajok. Innen a Duna felé haladva egy kerek nádas feneké- 

 ben, sürü tavalyi nádban egy Ardea purpurea kolóniát találunk. A telep 

 Iris kiterjedésű s kb. 50 fészekből áll. A régi avas nádban vannak a fészkek 

 1 — IV2 m, magasan a víz felett. Legtöbb fészekben 1—3, némelyikben 4 

 tojás is volt. Némelyik még egész friss nádból is állott s üres volt. 

 A madarak egy darabig a fejünk felett kvákogtak, később azonban elmentek 

 E gémtelep csak az idén jött létre és még most sem teljes. A telep köz- 

 vetlen szomszédságában egy kis kerek nyilt víztükrön többször megfigyel- 

 tem egy 40 — 50 főnyi Phalacrocorax pygmaeus csoportot. 



A dunaparti füzes, bokros helyen, Locustellák, Acrocephalus streperusok 

 énekelnek. A vizek, nádasok felett mindenfelé látni Hirundokat, Delichon 

 urbicát. Clivicolákat. Ciconia albai, 3 nap alatt mindössze csak egyet láttam 

 a dunaparti legelőn. A Duna homokszigeteinek a szélén sorban ülnek a 

 Sterna hirundok^ s krij-egve fürödnek a vizben. Ezek — amint azt júniusban 

 meg is figyeltem — itt fészkelnek a homokzátonyokon. A Réttel szemben 

 a szerémségi meredek lösz part oldalában fészkelnek Passer domesticusok, 

 több pár Cerchneis tinnunculus, Coloeus monedula, Athene noctua, Cypselus 

 apusok és Clivicolak. 



1913. június 22. 



Junius végén ismét lementem a Rétbe. Két nagyobb, természetkedvelö 

 tanítványom volt ezúttal a kiséröm, akik a madárjelölés és fészek- 

 fényképezés nehéz munkájában igen nagy segítségemre voltak. Gyönyörű 

 szép nyári időjárás. A viz most még kisebb, mint májusban volt; nem 

 csak hogy az összes rétek és kaszálók szárazak, hanem még a seké- 

 lyebb barák is mind kiszáradtak, s a helyükön csak sár és pocsolya, s a 

 bennük nyomorgó vizirózsák nagy tömegei maradtak meg. Már a Dunán 

 való átkelésnél megfigyeltem 1 Larus argentatus cachinnans-t a Duna 

 felett és egy-két Sterna minuta-i. A Bulik szállá-sban lakunk ismét. 

 Először a Jezerót keressük fel. A tó felett, amely most mindenütt csak 

 derékig ér, 50 — 60 drb. Sterna hirundo, 20 — 30 Hydrochelidon nigra és 

 6 — 8 Hydrochelidon leucopareia táncol és rikácsol. A vizirózsákkal teljesen 

 beborított víztükörről sok Nyroca ferruginea száll fel 4-es, 6-os csapatokban ; 

 Anas boschas-ok is igen nagy tömegekben vannak, de ezek nem annyira 

 a nyilt víztükrökön, mint inkább a nádasokban levő kisebb tisztásokon 

 szeretnek tartózkodni. Spatula clypeata van 1 — 2 drb. Elég sok az Ardeola 

 ralloides, néha nagyobb 16 darabos csapatokban üldögélnek a vizirózsák 

 levelein. E szép madarak dacára feltűnő fehér színűknek nagyszerűen 

 mimíkrizálnak. A vízirózsa fényes bőrnemű levelei ugyanis nem feküsznek 

 rá mind a víztükörre, hanem egy részük felhajlik, ezek azután fényesen 



Aquila 5 



